Συντεταγμένες: 29°32′N 110°41′E﻿ / ﻿29.533°N 110.683°E﻿ / 29.533; 110.683

Πανοραμική θέα της περιοχής
Το **Εθνικό Δασικό Πάρκο της Ζανγκτζιατζιέ** (κινεζικά: 湖南张家界国家森林公园, πινγίν: *Húnán Zhāngjiājiè Guójiā Sēnlín Gōngyuán*) είναι μια ορεινή δασική περιοχή η οποία βρίσκεται κοντά στην πόλη Ζανγκτζιατζιέ στα βόρεια της επαρχία Χουνάν της Κίνας. Είναι ένα από τα πάρκα εντός της ευρύτερης *γραφικής περιοχής της Γουλινγκγιουάν*.

Ιστορία
-------

Το 1982 αναγνωρίστηκε ως το πρώτο εθνικό πάρκο της Κίνας με την περιοχή του να εκτείνεται σε 48.1 τ.χλμ. (4810 εκτάρια). Το πάρκο αποτελεί ένα μικρό μέρος μόνο της κατά πολύ μεγαλύτερης *γραφικής περιοχής της Γουλινγκγιουάν* με έκταση 264 τ. χλμ. και η οποία το 1992 αναγνωρίστηκε επίσημα ως Τοπίο Παγκόσμιας Κληρονομιάς της ΟΥΝΕΣΚΟ. Το 2004, το γεωπάρκο της Ζανγκτζιατζιέ ονομάστηκε ως ένα από τα *παγκόσμια γεωπάρκ*α της ΟΥΝΕΣΚΟ.

Μια από τις στήλες στο πάρκο η οποία αποτελείται από χαλαζία και αμμόλιθο, έχει ύψος 1080 μέτρα και ονομαζόταν *Στήλη του Νότιου Ουρανού έως τον* Ιανουάριο του 2010, όταν και μετονομάστηκε παίρνοντας το όνομα *Όρος Άβαταρ Αλληλούια* (阿凡达-哈利路亚山, πινγίν: *Āfándá hālìlùyà shān*) προς τιμή της κινηματογραφικής ταινίας Άβαταρ. Σύμφωνα με τους υπεύθυνους του πάρκου, οι φωτογραφίες από την Ζανγκτζιατζιέ ενέπνευσαν τους κινηματογραφικούς συντελεστές ώστε να δημιουργήσουν τα αιωρούμενα *Όρη Αλληλούια* στην ταινία. Ο σκηνοθέτης της ταινίας και οι σχεδιαστές της παραγωγής ανέφεραν πως εμπνεύστηκαν από διάφορα βουνά σε όλο τον κόσμο, συμπεριλαμβανομένων αυτών στην επαρχία Χουνάν.

Το 2015 ανακοινώθηκε η έναρξη της κατασκευής γυάλινης γέφυρας μήκους 380 μέτρων (1247 πόδια), εύρους 6.19 (20 πόδια), και σε ύψος 300 μέτρων (984 πόδια), με σκοπό τη σύνδεση δύο απόκρημνων κορυφών της περιοχής, και την διάθεση της στο κοινό να έχει προγραμματιστεί για τον Οκτώβριο του 2015.

Γεωλογικά χαρακτηριστικά
------------------------

Όψη μιας από τις στήλες
Το πιο χαρακτηριστικό γνώρισμα του πάρκου είναι οι στηλοειδής σχηματισμοί μεγάλου μεγέθους που υπάρχουν διάσπαρτοι στο πάρκο. Αν και μοιάζουν με ασβεστολιθικούς σχηματισμούς, οι στήλες αυτές δεν αποτελούν το προϊόν διαδικασίας χημικής διάβρωσης, το κύριο φαινόμενο από το οποίο προέρχονται οι ασβεστόλιθοι στα καρστικά συστήματα, αλλά είναι το αποτέλεσμα μιας μακρόχρονης φυσικής αποσάθρωσης των πετρωμάτων.

Τα κύρια κλιματικά χαρακτηριστικά τα οποία οδηγούν στον σχηματισμό των στηλών, είναι η δημιουργία του πάγου ο οποίος σχηματίζεται και διογκώνεται κατά τον χειμώνα, και των φυτών τα οποία φυτρώνουν ανάμεσα στα πετρώματα. Ο καιρός είναι υγρός κατά τη διάρκεια όλου του χρόνου, με αποτέλεσμα η βλάστηση να είναι πολύ πυκνή. Τα παράπλευρα υλικά που δημιουργούνται από την κλιματική επίδραση, μεταφέρονται εκτός του περιβάλλοντος με ρυάκια. Οι σχηματισμοί αυτοί είναι σήμα κατατεθέν των φυσικών τοπίων της Κίνας, και συναντώνται επίσης και σε πολλά αρχαία κινεζικά έργα ζωγραφικής.

Δείτε επίσης
------------

* Όρος Τιανζί
* Γραφική περιοχή της Γουλινγκγιουάν

Παραπομπές
----------

1. ↑  (Αγγλικά) «Zhangjiajie Scenic Spot». www.travelchinaguide.com. Αρχειοθετήθηκε από το πρωτότυπο στις 9 Ιουλίου 2008. Ανακτήθηκε στις 30 Ιουλίου 2008.
2. ↑  (Αγγλικά) «Wulingyuan Scenic and Historic Interest Area». *Unesco World Heritage Centre*. United Nations Educational, Scientific, and Cultural Organization. Ανακτήθηκε στις 16 Δεκεμβρίου 2013.
3. ↑  (Αγγλικά) «Zhangjiajie Sandstone Peak Forest Geopark (N.7) - Global UNESCO Network». Αρχειοθετήθηκε από το πρωτότυπο στις 28 Ιουλίου 2013.
4. ↑  (Αγγλικά) «Found! The stunning mountain that inspired Avatar's 'floating peaks'». *Daily Mail* (London). January 27, 2010. .
5. ↑  (Αγγλικά) Anders, Charlie Jane (14 Ιανουαρίου 2010). «Avatar's Designers Speak: Floating Mountains, AMP Suits And The Dragon».
6. ↑  (Αγγλικά) «China is about to open a terrifying 984-foot-high glass bottom bridge - businessinsider.com».
7. ↑  (Αγγλικά) «Zhangjiajie National Forest Park - china.org.cn».
8. ↑  (Αγγλικά) «About Zhangjiajie - zhangjiajietourism.us».

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εθνικό Δασικό Πάρκο της Ζανγκτζιατζιέ** |

* (Αγγλικά) Zhangjiajie China's National Park - Αναλυτική παρουσίαση από τον επίσημο φορέα της περιοχής

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 315125617

 |

 |